Մայր Աթոռ Սուրբ Էջմիածնի մէջ երէկ տեղի ունեցաւ Ամենայն Հայոց Կաթողիկոսութեան ուսումնական հաստատութիւններու մանկավարժական ժողովը։ Ամենայն Հայոց Տ.Տ. Գարեգին Բ. Կաթողիկոսը նախագահեց այս նիստին։ Հարկ է նշել, որ ամէն տարի նման ձեւաչափով ժողով մը տեղի կ՚ունենայ Մայր Աթոռ Սուրբ Էջմիածնի մէջ։ Նորին Սրբութեան կողքին էին Մայր Աթոռի Վարչատնտեսական բաժնի տնօրէն Տ. Մուշեղ Եպսկ. Պապայեան, ուսումնական հաստատութիւններու վերատեսուչ Տ. Գէորգ Եպսկ. Սարոյեան, Տ. Տաթեւ Արք. Սարգսեան, լուսարարապետ Տ. Յովնան Եպսկ. Յակոբեան եւ Գէորգեան հոգեւոր ճեմարանի տեսուչ Տ. Գարեգին Վրդ. Համբարձումեան։